Forslag til RÅDETS DIREKTIV om ændring af Rådets direktiv 92/12/EØF af 25. februar 1992 for så vidt angår midlertidige mængdebegrænsninger for punktafgiftsbelagte produkter, der bringes ind i Sverige fra andre medlemsstater

(forelagt af Kommissionen)

BEGRUNDELSE

1. baggrund

Ifølge principperne for det indre marked har privatpersoner ret til at medbringe punktafgifts pligtige varer fra en medlemsstat til en anden uden begrænsninger, forudsat at de er erhvervet til eget brug og transporteres af den pågældende privatperson selv. Det er et grundlæggende princip for det indre marked, at borgerne har ret til at transportere varer erhvervet til eget brug frit omkring i Fællesskabet uden yderligere betaling af moms og punktafgifter.

Der findes en midlertidig undtagelse fra disse grundprincipper for Danmark, Finland og Sverige, som har ret til at begrænse mængden af visse punktafgiftsbelagte varer, som privat personer kan bringe ind i disse lande. For mængder ud over disse grænser kan de pågældende lande opkræve punktafgift og foretage den nødvendige kontrol.

De undtagelser, som Finland og Danmark har fået indrømmet ved direktiv 96/99/EF af 30. december 1996, udløber ved udgangen af 2003, og begrænsningerne skal gradvis afskaffes. Ved samme direktiv tillades Sverige at anvende kvantitative restriktioner for tobaksvarer og alkoholholdige drikkevarer alene indtil den 30. juni 2000 "med en revisionsordning svarende til ordningen i artikel 281 i sjette momsdirektiv". Kommissionen havde foreslået samme fremgangsmåde for Finland og Danmark, men på det tidspunkt kunne Sverige ikke bestemme sig for en definitiv dato for undtagelsens udløb, og der blev indgået et kompromis omfattende en tidligere udløbsdato end for Danmark og Finland men med en revisionsordning.

2. Sveriges anmodning

Den svenske regering har anmodet om en forlængelse af retten til at anvende begrænsninger fra den 1. juli 2000 til den 31. december 2003, således at den svenske udtagelse udløber sam tidig med den danske og finske undtagelse. Anmodningen begrundes i hensynet til folkesund heden. På grund af de særlige svenske forhold har regeringen behov for mere tid til at tilpasse sin alkoholpolitik og skønner i mellemtiden, at en begrænset videreførelse af begrænsningerne for rejsende inden for Fællesskabet er nødvendig. Samtidig foreslår den svenske regering at hæve mængdegrænserne gradvis mellem den 1. juli 2000 og den 31. december 2003.

3. Analyse

De svenske såvel som de danske og finske begrænsninger fraviger principperne om fri bevæ gelighed for personer og varer. De kan desuden føre til dobbeltbeskatning: en svensk stats borger, som har købt beskattede alkoholholdige drikkevarer eller tobaksvarer under et ophold i en anden medlemsstat, vil eventuelt skulle betale punktafgifter igen, når han bringer disse varer ind i Sverige. Sådanne undtagelsers anvendelsesområde og varighed bør i princippet være begrænset til, hvad der er strengt nødvendigt til at sætte den pågældende medlemsstat i stand til at indfri kravene ved det indre marked.

Kommissionen har forståelse for den svenske regerings bekymringer med hensyn til folke sundheden, særlig hvad angår alkoholmisbrug, men mener, at dette ikke berettiger til en midlertidig forlængelse af begrænsningerne for rejsende. Alkoholmisbrug bør bekæmpes med forebyggende midler, uddannelse og fokusering på problemgrupper snarere end generelle foranstaltninger, der påvirker alle forbrugere.

Rådet drøftede spørgsmålet på ECOFIN-samlingen den 13. marts 2000 på anmodning af den svenske regering og kunne tilslutte sig den svenske anmodning, forudsat at den svenske ordning blev bragt på linje med den danske og finske. Under henvisning til holdningen i Rådet og den omstændighed, at der i den svenske anmodning er angivet en endelig udløbsdato (udgangen af 2003), og at yderligere forlængelser efter denne dato udelukkes, kan Kommis sionen foreslå en begrænset forlængelse af den svenske undtagelse. Forlængelsen bør ledsages af et krav om en gradvis forhøjelse af mængdegrænserne som foreslået i den svenske anmod ning, således at Sveriges sundheds- og punktafgiftspolitik gradvis bringes på linje med krave ne på det indre marked.

2000/0118 (CNS)

Forslag til RÅDETS DIREKTIV om ændring af Rådets direktiv 92/12/EØF af 25. februar 1992 for så vidt angår midlertidige mængdebegrænsninger for punktafgiftsbelagte produkter, der bringes ind i Sverige fra andre medlemsstater

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 93,

under henvisning til forslag fra Kommissionen [1],

[1] EFT C ...

under henvisning til udtalelse fra Europa-Parlamentet [2],

[2] EFT C ...

under henvisning til udtalelse fra Det Økonomiske og Sociale Udvalg [3], og

[3] EFT C ...

ud fra følgende betragtninger:

(1) Ved artikel 26, stk. 3, i Rådets direktiv 92/12/EØF af 25. februar 1992 om den gene relle ordning for punktafgiftspligtige varer, om oplægning og omsætning heraf samt om kontrol hermed [4] indrømmes Sverige ret til indtil den 30. juni 2000 fortsat at anvende samme begrænsninger, som er omhandlet i akten vedrørende Sveriges tiltræ delse, for den mængde alkoholholdige drikkevarer og tobaksvarer, som privat perso ner kan indføre i Sverige til eget brug uden betaling af yderligere punktafgifter.

[4] EFT L 76 af 23.3.1992, s. 1; direktivet er senest ændret ved direktiv 96/99/EF (EFT L 8 af 11.1.1997, s. 12).

(2) Undtagelsen blev indrømmet, fordi en omgående, komplet fjernelse af punktafgifts begrænsningerne i et Europa uden grænser ville have forvoldt en uacceptabel omlæg ning af handelen og en fordrejning af konkurrencen i Sverige, som traditionelt har anvendt høje prunktafgifter på de pågældende produkter både som en vigtig indtægts kilde og af sundhedsmæssige og sociale hensyn.

(3) Finland og Danmark har fået tilladelse til at anvende lignende begrænsninger indtil den 31. december 2003.

(4) Sverige har anmodet om at måtte fortsætte med at anvende begrænsningerne i samme periode som Finland og Danmark, da det har brug for mere tid til at tilpasse deres alkoholpolitik til en situation uden begrænsninger.

(5) Samtidig forpligter Sverige sig til i flere etaper at hæve de nugældende mængde grænser for alkoholholdige drikkevarer og tobaksvarer, der bringes ind i Sverige fra andre medlemsstater, for gradvis at afstemme de svenske forhold med EF-reglerne i artikel 8 og 9 i direktiv 92/12/EØF og for at sikre en fuldstændig fjernelse af begræns ninger inden for Fællesskabet for disse varer pr. 31. december 2003.

(6) Bestemmelserne i artikel 26 udgør en undtagelse fra det indre markeds grundlæggende princip om, at borgerne har ret til at transportere varer, der er erhvervet til eget brug, omkring i Fællesskabet uden at skulle betale nye afgifter, så det er nødvendigt så vidt muligt at begrænse virkningerne heraf.

(7) Det er derfor hensigtsmæssigt at give Sverige mere tid til tilpasning ved at forlænge fristen i artikel 26, stk. 3, i direktiv 92/12/EØF indtil den 31. december 2003 uden nogen mulighed for fornyelse og at fastsætte etaperne i den gradvise liberalisering af begrænsningerne indtil den fuldstændige afvikling på nævnte tidspunkt -

UDSTEDT FØLGENDE DIREKTIV:

Artikel 1

Direktiv 92/12/EØF ændres således:

1) Artikel 26, stk. 3, affattes således:

"3. Med forbehold af artikel 8 kan Sverige anvende de i bilaget anførte mængde begræns ninger for visse alkoholholdige drikkevarer og tobaksvarer.

Ovennævnte begrænsninger gælder for den mængde alkoholholdige drikkevarer og tobaks varer som privatpersoner kan indføre til svensk område til eget brug uden betaling af yderli gere punkt afgifter.

De finder anvendelse indtil den 31. december 2003."

2) Det i bilaget til dette direktiv anførte bilag tilføjes.

Artikel 2

Medlemsstaterne sætter de nødvendige love og administrative bestemmelser i kraft for at efterkomme dette direktiv inden den 1. juli 2000. De underretter straks Kommissionen herom.

Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

Artikel 3

Dette direktiv træder i kraft på tredjedagen efter offentliggørelsen i De Europæiske Fælles skabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den

På Rådets vegne

Formand

BILAG

"Bilag Artikel 26, stk. 3

Mængden af alkoholholdige drikkevarer og tobaksvarer, som af privatpersoner kan indføres til svensk område til eget brug uden betaling af yderligere punktafgifter

Alkoholholdige drikkevarer

>TABELPOSITION>

Tobaksvarer

// Fra den 1. juli 2000

Cigaretter eller

cigarillos eller

cigarer eller

røgtobak // 400 stk.

200 stk.

100 stk.

550 g